Сяргей Васільевіч Саседаў

Сяргей Васільевіч Саседаў (; нар. 23 мая 1968, Масква, РСФСР, СССР) — расійскі журналіст, музычны крытык, гісторык музыкі, рэдактар, тэлевядучы, сцэнарыст. Член Саюза журналістаў Масквы.

 Біяграфія 
Нарадзіўся 23 мая 1968 года ў Маскве. У 1985 годзе скончыў школу, а ў 1983 годзе — музычную школу (па класе фартэпіяна).

Пасля заканчэння сярэдняй школы працаваў кур’ерам у чыгуначнай газеце «Гудок», дзе і пачаў сваю журналісцкую практыку. Першы матэрыял з’явіўся ў «Гудку» у 1989 годзе — гэта было інтэрв’ю са спявачкай Эдзітай П’ехай.

Займаўся самаадукацыяй — у 1984—1993 гадах слухаў лекцыі па тэорыі і гісторыі музыкі ў Маскоўскім музычным вучылішчы і кансерваторыі. У 1988 годзе наведваў рэжысёрскія курсы ў Маскоўскім абласным інстытуце культуры.

У 1994—1996 гадах працаваў пазаштатным карэспандэнтам газеты «Российские вести».

У 1996 годзе скончыў газетна-часопіснае аддзяленне факультэта журналістыкі МДУ імя Ламаносаў з чырвоным дыпломам.

Стаў вядомым пасля здымак у праграме «Акулы пяра», якая выходзіла на ТВ-6 у 1995—1998 гадах. У 1997 годзе на ТВ-6 прымаў удзел у праекце «Акулы палітпяра».

Супрацоўнічаў з выданнямі «Искус», «Мегаполис—Континент».

Са студзеня 1997 па ліпень 1998 года працаваў прэс-менеджарам аддзела эксплуатацыі канцэртнай залы (цяпер «Акадэмічнай») Расійскай акадэміі навук.

Са снежня 1998 па красавік 2000 года быў карэспандэнтам штотыднёвіка «Среда» канцэрна «Вечерняя Москва».

З мая 2000 па май 2001 года — эксперт газетнага аддзела і музычны аглядальнік газеты «Лига наций».

З чэрвеня 2001 года — музычны рэдактар-аглядальнік «Рок Держава».

З верасня 2002 па май 2004 года — аглядальнік штомесячнага музычнага часопіса «Хит-парад».

У якасці запрошанага журналіста-эксперта рэгулярна ўдзельнічаў у рэлігійнай тэлепраграме «Канон» на ТВ-6.

У верасні — лістападзе 2002 года на ДТВ ён выступіў аўтарам сцэнарыя і вядучым некалькіх выпускаў штотыднёвага ток-шоу «Под пресс».

У 2007―2008 гадах ― член журы тэлеконкурсу «Суперстар» на НТВ.

З 2010 па 2015 год быў адным з чатырох суддзяў пеўчага шоу «Х-фактар» на ўкраінскім канале СТБ.

З 2020 па 2023 год — член журы праекта «Суперстар! Возвращение» на НТВ.

З верасня 2021 па снежань 2023 года-вядучы ток-шоу «За гранью» на НТВСергей Соседов назвал нового ведущего «За гранью» говорящей головой.

З кастрычніка 2021 года па студзень 2023 года — член журы праекта X-Фактар Беларусь на тэлеканале «Беларусь 1».

 Погляды 
У 2014 годзе падтрымаў анэксію Крыма Расіяй

З 2017 года выступае з праўладнай рыторыкай. Негатыўна адгукаўся пра пратэстны рух у Беларусі, рабіў украінафобскія заявы, вельмі негатыўна адгукаўся пра расіян, якія эмігравалі пасля ўварвання Расіі на Украіну.

 Санкцыі 
15 студзеня 2023 года на фоне ўварвання Расіі ва Украіну быў унесены ў санкцыйны Спіс Украіны бо ён «выказаўся публічна ў падтрымку так званай „спецаперацыі“ РФ на тэрыторыі Украіны, мяркуе, што Украіна пры падтрымцы краін НАТА і ЗША магла напасці на Расію. Крытыкуе расійскіх зорак, якія выступілі супраць вайны і пакінулі тэрыторыю РФ».

 Страта назапашванняў 
У 2017 годзе пазбавіўся сумы больш за 10 мільёнаў рублёў у цяпер закрытым банке «Югра». З гэтай нагоды выступаў у 2018 годзе на круглых сталах у Дзярждуме (у прыватнасці, у лістападзе) з рэзкай крытыкай Цэнтрабанка, Набіулінай і Пуціна.

 Сям’я 

 Бацька — Васіль Мацвеевіч Саседаў (1930—2009) — па прафесіі міліцыянер, 30 гадоў адслужыў у органах ГУУС, працаваў ва ўпраўленні па ахове метрапалітэна да 76 гадоў, памёр ад раку лёгкага.
 Маці — Антаніна Пятроўна Саседава (нар. 4 лютага 1936) — інжынер-тэхнік, на пенсіі.
 Старэйшы брат — Уладзімір Васільевіч Саседаў (нар. 7 сакавіка 1960) — інжынер сувязі, працуе менеджарам па продажы сантэхнікі.

 Асабістае жыццё 
Адкрыты гомасексуал.

 Спасылкі 
 Сяргей Саседаў на Личности.net
 Сяргей Саседаў пра Пятра Нальчыка і конкурс «Еўрабачанне»
 http://www.echo.msk.ru/programs/life/41658/
 Акула Сяргей Саседаў

Катэгорыя:Рэдактары XX стагоддзя
Катэгорыя:Рэдактары Расіі
Катэгорыя:Рэдактары паводле алфавіта
Катэгорыя:Сцэнарысты XXI стагоддзя
Катэгорыя:Сцэнарысты Расіі
Катэгорыя:Сцэнарысты паводле алфавіта
Катэгорыя:Тэлевядучыя НТБ
Катэгорыя:Тэлевядучыя Першага канала
Катэгорыя:Тэлевядучыя паводле алфавіта
Катэгорыя:Музычныя крытыкі СССР
Катэгорыя:Музычныя крытыкі Расіі
Катэгорыя:Журналісты паводле алфавіта